L 184/102
LT
Europos Sąjungos oficialusis leidinys
2023 7 21
Pakeitimus komisijai gali teikti tik tos komisijos nariai arba, atsižvelgiant į 6 straipsnio 2 dalyje nustatytas sąlygas, nariai bei tinkamai įgalioti pakaitiniai nariai ir įgaliojimų neturintis, tačiau konkrečios nuomonės pranešėju paskirtas pakaitinis narys, pristatydamas savo parengtą nuomonę, arba politinė frakcija.
Teisę teikti pakeitimus komisijos posėdžiui turi tik tos komisijos narys arba tinkamai įgaliotas kitas narys arba pakaitinis narys.
Jei narys savo įgaliojimą pakaitiniam nariui perduoda visam komisijos posėdžiui ar jo daliai, pakeitimus gali teikti tik vienas jų.
Jei narys pateikia pakeitimus dėl bet kurios komisijos posėdžio dalies, tokiu atveju pakaitinis narys vėliau to daryti nebegali.
Taip pat, jei pakaitiniam nariui yra perduodamas įgaliojimas bet kuriai posėdžio daliai ir jei šis pakaitinis narys pateikia pakeitimus dėl nuomonės prieš nariui pateikiant pakeitimus, tokiu atveju narys nebegali teikti pakeitimų komisijos posėdžiui.
Tinkamai pateikti pakeitimai, kuriuos narys ar pakaitinis narys pateikė prieš tai, kai neteko Komiteto nario mandato, suteikė įgaliojimus ar juos atsiėmė, lieka galioti.
Pakeitimai išverčiami pirmumo tvarka ir perduodami pranešėjui, kad ne vėliau kaip likus trims darbo dienoms iki posėdžio pradžios būtų galima elektronine forma pateikti pranešėjo pakeitimus Generaliniam sekretoriatui.
Pranešėjo pakeitimai turi būti aiškiai susiję su vienu ar keletu 1 dalyje nurodytų pakeitimų.
Kai tik šie pranešėjo pakeitimai išverčiami, turi būti sudaryta galimybė su jais susipažinti elektroninėmis priemonėmis, o spausdinti pakeitimai turi būti išdalyti ne vėliau kaip pačioje posėdžio pradžioje.
25 straipsnio 1–6 dalių nuostatos taikomos mutatis mutandis.
2.
Pakeitimai teikiami balsuoti tokia tvarka, kokia svarstomo nuomonės projekto tekste išdėstyti siūlomi keisti punktai.
3.
Galutinis balsavimas vyksta dėl viso teksto su priimtais jo pakeitimais, jeigu jų būta.
Jei nuomonė nesurenka balsavusiųjų balsų daugumos, komisija gali nuspręsti: — pateikti nuomonės projektą pakartotinai svarstyti ir priimti su komisijos priimtais pakeitimais, atsižvelgiant į 53 straipsnio nuostatas; — paskirti naują pranešėją ir iš naujo pradėti rengti nuomonę, — neberengti nuomonės.
4.
Komisijai priėmus nuomonę, komisijos pirmininkas perduoda šį dokumentą Komiteto pirmininkui.
65 straipsnis.
Sprendimas nerengti nuomonės 1.
Atsakingai komisijai nusprendus, kad jai pagal 41 straipsnio a punktą pavesta konsultacija nėra aktuali vietos arba regionų lygmeniui arba nėra politinio pobūdžio, ji gali nuspręsti nuomonės nerengti.
Generalinis sekretorius apie šį sprendimą praneša atitinkamoms Europos institucijoms.
2.
Atsakingai komisijai nusprendus, kad konsultacija, dėl kurios kreiptasi pagal 41 straipsnio a punktą, yra svarbi, tačiau, atsižvelgiant į prioritetus ir (arba) į tai, kad Komitetas neseniai atitinkamu klausimu jau yra parengęs nuomonių, manoma, kad naujos nuomonės rengti nebūtina, atsakinga komisija gali nuspręsti nuomonės nerengti.
Tokiu atveju RK gali atsakyti ES institucijoms motyvuotu atsisakymu rengti nuomonę.
66 straipsnis.
Rašytinė procedūra 1.
Išskirtiniais atvejais komisijos pirmininkas gali pasinaudoti rašytine procedūra sprendimui dėl komisijos veiklos priimti.
2.
Pirmininkas pasiūlymą dėl sprendimo pateikia nariams ir prašo per tris darbo dienas raštu pareikšti savo prieštaravimus.
3.
Jeigu sprendimui prieštarauja mažiau kaip šeši nariai, jis laikomas priimtu.